**სსიპ - ივანე ჯავახიშვილის სახელობის თბილისის სახელმწიფო უნივერსიტეტის**

**დამოუკიდებელი სამეცნიერო-კვლევითი ერთეულის - *რაფიელ აგლაძის სახელობის არაორგანული ქიმიისა და ელექტროქიმიის ინსტიტუტის* დირექტორის კანდიდატურის შერჩევის წესი**

**მუხლი 1. დირექტორის კანდიდატურის შერჩევის ორგანიზაციული საკითხები**

1. სსიპ - ივანე ჯავახიშვილის სახელობის თბილისის სახელმწიფო უნივერსიტეტის (შემ­გომში - ,,უნივერტიტეტი“ ან ,,თსუ“) დამოუკიდებელი სამეცნიერო-კვლევითი ერთეულის - რაფიელ აგალძის სახელობის არაორგანული ქიმიისა და ელექტროქიმიის ინსტიტუტის (შემდგომში - ,,ინსტიტუტი“) დირექტორის კანდი­და­ტუ­რის შერ­ჩევის პროცედურას ატარებს და შერჩევის დღეს განსაზღვრავს ინსტიტუტის სა­მეცნიერო საბჭო.
2. შერჩევის პროცედურა ტარდება ინსტიტუტის სამეცნიერო საბჭოს სხდომაზე. თუ ინსტი­ტუტის დირექტორი/დირექტორის მოვალეობის შემსრულებელი არის სამეც­ნიე­რო საბჭოს თავმჯდომარე და ამავდროულად დირექტორობის კანდიდატი, მას არ აქვს სხდომის თავმჯდომარეობის უფლება და სამეცნიერო საბჭოს სხდომის თავმჯდომარეს სხდომის დაწყებამდე ირჩევს საბჭო თავისი შემადგენლობიდან.

**მუხლი 2. დირექტორის კანდიდატურის შერჩევის გამოცხადება**

1. დირექტორის კანდიდატურის შერჩევის პროცედურის დაწყების შესახებ განცხა­დე­ბას ადგენს ინსტიტუტის სამეცნიერო საბჭო. განცხადებაში აისახება დირექტორის კან­დი­დატურისათვის დადგენილი მოთხოვნები, წარმოსადგენი დოკუმენტაციისა თუ ინ­ფორმაციის სახეობები, მათი წარმოდგენის ადგილი, ვადები და სხვა პრო­ცე­დუ­რული საკითხები.
2. იმ შემთხვევაში თუ, სამეცნიერო საბჭოს მიერ მიღებული იქნება გადაწყვეტილება დი­­რექტორის კანდიდატურის შერჩევის პროცედურაში კანდიდატად 65 წელს მიღ­წეუ­ლი ან მეტი ასაკის მქონე პირის მონაწილეობის დასაშვებობაზე, ეს გადაწ­ყვე­ტილება უნდა გაეგზავნოს თსუ აკადემიურ საბჭოს დასამტკიცებლად დირექტორის კანდიდატურის შესარჩევად კონკურსის გამოცხადებამდე 5 დღით ადრე მაინც.
3. ამ მუხლით განსაზღვრული ინფორმაცია და ასევე წინამდებარე წესი საჯაროდ გან­თავ­­სებას ექვემდებარება უნივერსიტეტის ვებ-გვერდზე დირექტორის კანდი­და­ტუ­რის შერჩევის პროცედურის დაწყებამდე არაუგვიანეს 3 დღისა.

**მუხლი 3. დირექტორისათვის დადგენილი მოთხოვნები**

1. დირექტორობის კანდიდატად შეიძლება შერჩეული იქნეს და დირექტორის თანამ­დე­ბობა შეიძლება დაიკავოს პირმა, რომელიც აკმაყოფილებს ამ მუხლით გან­საზ­ღვრულ და ინსტიტუტის მთავარი მეცნიერი თანამშრომლისთვის (ვადიანი) დადგენილ მოთ­ხოვ­ნებს, რაც გათ­ვალისწინებულია აკადემიური საბჭოს 2017 წლის 31 მაისის N63/2017 დადგენილებით მი­ღებული და წარმომადგენლობითი საბჭოს 2017 წლის 23 ივნი­სის N3 სხდომის ოქმით დამტკიცებული ,,სსიპ - ივანე ჯავახიშვილის სახე­ლო­ბის თბი­ლისის სახელმწიფო უნი­ვერ­სიტეტის დამოუკიდებელი სამეცნიერო-კვლე­ვითი ერთეუ­ლის სამეცნიერო პერსო­ნა­ლის სამსახურში მიღების ერთიანი წე­სი”-თ და სამეცნიერო თანამდებობის დაკავების და­­მა­­ტე­­ბითი პირობების მე-2 მუხ­ლი­თა და ,,საკონკურსო თანამდებობებისათვის განსაზ­ღვრუ­ლი კრიტერიუმები ინსტი­ტუტების და სამეცნიერო თანამდებობების მიხედვით“ მე-10 მუხ­ლის მე-2 პუნქტის ,,ა“ ან ,,ბ“ ქვეპუნქტებით.
2. დირექტორობის კანდიდატად შესარჩევ პირს უნდა ჰქონდეს სამეცნიერო-ორგანიზაციული მუშაობის (მენეჯმენტის) გამოცდი­ლე­ბა, კერძოდ

ა) სამეცნიერო დაწესებულების მართვის ორგანოებში მუშაობის ან სამეცნიერო სტრუქტურული ერთეულის მართვის 3 (სამი) წლის გა­მოც­­დილება მაინც;

ბ) საერთაშორისო და ადგილობრივი სამეცნიერო ფორუმების საორგა­ნი­ზაციო ან სამეც­ნიე­რო კომიტეტების ხელმძღვანელობის გამოცდი­ლე­ბა.

**მუხლი 4. დირექტორობის კანდიდატობის მსურველთა განცხადებების მიღების წესი**

1. დირექტორის თანამდებობის დაკავების მსურველი პირის განცხადება წარმოდ­გე­ნი­ლი უნ­და იქნას ინსტიტუტის სამეცნიერო საბჭოს სახელზე. განცხადებაში მითითე­ბუ­ლი უნ­და იყოს დაინ­ტე­რესებული პირის ვინაობა, საცხოვრებელი ადგილის მი­სა­მარ­თი, საკონ­ტაქ­ტო ტე­ლე­ფონის ნო­მე­რი, ელ. ფოსტის მისამართი.
2. დირექტორის თანამდებობის დაკავების მსურველმა პირმა განცხადებასთან ერთად უნდა წარმოადგინოს:

ა) პირადობის მოწმობის ან პასპორტის სურათიანი გვერდის ასლი;

ბ) ავტობიოგრაფია (CV), სამეცნიერო პუბლიკაციების ნუსხითურთ, შედგენილი კონ­კურ­სან­ტისათვის მისაღები ფორმით მისი მოღვა­წეო­ბის სრულად ასასახავად (ავტობიოგრაფია წარ­მოდგენილი უნდა იყოს როგორც ნაბეჭ­დი, ისე ელექ­ტრო­ნული (CD) სახით, ფაი­ლის ფორმატი – Word და PDF ფაილების სახით);

გ) ორი ფოტოსურათი (3X4);

დ) შესაბამისი აკადემიური ხარისხის დამადასტურებელი დოკუმენტის (დოკუმენ­ტე­ბის) ასლი, უცხო ქვეყანაში მიღებული განათლების ან/და სამეცნიერო ხა­რის­ხის (ასეთის არსებობის შემთხვევაში) აღია­რე­ბის კანონმდებლობით დადგენილი წესით გაცემული დოკუმენტის (დოკუმენტების) ასლი;

ე) სამსახურეობრივი გამოცდილების ამსახველი კანონმდებლობით დადგენილი წე­სით გაცემული დოკუმენტი (ცნობა/შრომის წიგნაკის ასლი/სხვ.);

ვ) სამეცნიერო-ორგანიზაციული მუშაობის გამოცდილების დამადასტურებელი დო­კუ­მენ­­ტი;

ზ) ინსტიტუტის დებუ­ლე­ბი­დან გამომდინარე ინსტიტუტის წინაშე მდგარი ამო­ცა­ნე­ბის გადაჭრისა და ფუნ­ქციე­ბის შესრულების, აგრეთვე ინსტიტუტის შემდგომი გან­ვითარების მისეული ხედვა.

1. დირექტორობის კანდიდატის სტატუსის მოსაპოვებლად განცხადების წარმომდგენი დაინ­ტერესებული პირი რეგისტრირებულად ჩაითვლება, თუ იგი დადგენილ ვა­და­ში ინსტი­ტუტის სამეცნიერო საბჭოსათვის გადასაცემად თსუ კანცელარიაში სრულ­ყო­­ფი­ლად წარმოადგენს ამ მუხლითა და დირექტორის კანდიდატურის შერჩევის პროცედურის დაწ­ყების შესახებ განცხადებით გათვალისწინებულ დოკუმენტაციას.

**მუხლი 5. დირექტორობის კანდიდატის შერჩევის პროცედურა**

1. დირექტორის კანდიდატურას 5 წლის ვადით, ღია კენჭისყრის საფუძველზე შეარ­ჩევს ინსტიტუტის სამეცნიერო საბჭო და დასამტკიცებლად წარუდგენს აკადემიურ საბ­ჭოს.
2. სამეცნიერო საბჭო თავის სხდომაზე განიხილავს დირექტორობის კანდიდატობის მსურ­­ველთა განცხადებებსა და მათზე დართულ დოკუმენტაციას და ნიშნავს კენ­ჭისყრის დღეს.
3. კენჭისყრა დირექტორობის კანდიდატის შესარჩევად ტარდება სამეცნიერო საბჭოს სხდომაზე კენჭისყრისათვის განსაზღვრულ დღეს 14:00-დან 16:00 საა­თამ­დე.
4. საჭიროების შემთხვევაში შერჩევის პროცედურების უზრუნველყოფის მიზნით კენ­ჭის­ყრის დაწყებამდე სამეცნიერო საბჭო ღია კენჭისყრით საბჭოს წევრთაგან ირჩევს ხმის დამთვლელ კომისიას არანაკლებ 3 (სამი) და არაუმეტეს 5 (ხუთი) წევრის შემად­გენ­ლობით. ხმის დამთვლელი კომისიის წევრების შერჩევის შემდეგ სამეც­ნიე­რო საბჭოს წევრს უფლება აქვს ხმა მის­ცეს სასურველ კანდიდატს.
5. სამეცნიერო საბჭოს წევრი უფლებამოსილია ხმა მისცეს დირექტორობის მხოლოდ ერთ კანდიდატს.
6. სამეცნიერო საბჭოს სხდომა უფლებამოსილია თუ მას ესწრება სრული შემად­გენ­ლო­ბის ნახევარზე მეტი. დირექტორობის კანდიდატად შერჩეულად ჩაითვლება პირი, რო­მელსაც ხმა მისცა საბჭოს სიითი შემადგენლობის ნახევარზე მეტმა. თუ ვერ­ცერ­თმა კანდიდატმა ვერ დააგროვა ხმების საკმარისი რაოდენობა, იმავე დღეს (ჩა­ტა­რე­ბის დრო დგინდება სამეც­ნიე­რო საბჭოს მიერ) გაიმართება განმეორებითი (დამა­ტე­ბი­თი) კენჭისყრა, რომელ­შიც მონა­წილეობას იღებს ორი საუკეთესო შედეგის მქონე პირი. დამატებითი კენჭისყრის შე­დეგად შერჩეულად ჩაითვლება პირი, რომელსაც ხმა მისცა საბჭოს სიითი შემად­გენ­ლო­ბის ნახევარზე მეტმა. იმ შემთხვევაში, თუ და­მა­ტებითი კენჭისყრის შედე­გა­დაც ვერ­ცერ­თმა პირ­მა ვერ მიიღო სამეცნიერო საბჭოს წევრთა სიითი შემადგენლობის უმრავლესობა, დი­რექ­ტორის შერჩევის პროცედურა ცხადდება და ტარდება ხელახლა, მოქმედი კანონ­დებ­ლო­ბისა და წინამდებარე წესის მოთხოვნათა დაცვით.
7. კენჭისყრის სხდომის დაწყებიდან საბოლოო შედეგების გამოვლენამდე ხმის დამთვლელი კო­მი­სიის საქმიანობა ხორციელდება სამეცნიერო საბჭოს სხდომაზე საბჭოს წევრთა თა­ნ­დას­წრებით.
8. ხმის დამთვლელი კომისია უფლებამოსილია მიიღოს კენჭისყრის პროცედურებთან და­კავ­ში­რე­ბუ­ლი ნებისმიერი გადაწყვეტილება წინამდებარე წესით განსაზღვრულ ფარ­გლებ­ში.

**მუხლი 6. შედეგების გამოცხადება**

1. შერჩევის პროცედურის შედეგები ცხადდება სამეცნიერო საბჭოს სხდომაზე, ხმის დათ­ვლის პროცედურის დასრულების შემდგომ და სხვა აუცილებელ ინფორ­მა­ციას­თან ერთად შეიტანება სხდომის ოქმში. სხდომის ოქმის შინაარსი გაეცნობა საბჭოს წევ­რებს და მას ხელს აწერს სამეცნიერო საბჭოს (საბჭოს სხდომის) თავმჯდომარე და მდივანი. სხდომის ოქმი, რომელშიც ასახულია ინსტიტუტის დირექტორის კან­დი­და­ტურის შერ­ჩე­ვის შედეგები, სამეცნიერო საბჭოს თავმჯდომარის კორეს­პონ­დენ­ციით ეგზავნება უნი­ვერ­სი­ტეტის აკადემიურ საბჭოს კანონმდებლობით დად­გე­ნი­ლი წესით შემდგომი რეა­გი­რე­ბი­სათ­ვის.
2. დირექტორის კანდიდატურის შერჩევის შედეგები შესაძლებელია გასაჩივრდეს კა­ნონ­­მდებლობით დადგენილი წესით საქართველოს სასამართლოში.

**მუხლი 7. დასკვნითი დებულებები**

წინამდებარე წესი ცნობისათვის ეგზავნება უნივერსიტეტის რექტორსა და ადმი­ნის­ტრა­ციას.